Sarah Palin dhe e ardhmja e saj politike
Vendimi i Guvernatores së Alaskës, Sarah Palin për t’u larguar nga posti para përfundimit të mandatit e habiti botën politike
Guvernatorja Palin nuk pritej të kërkonte një tjetër mandat në Alaska në vitin 2010. Por ajo që çuditi më tepër njerëzit, ishte vendimi i saj për t’u larguar nga posti në fund të korrikut, pa e përfunduar ende mandatin 4-vjeçar të guvernatores. Në njoftimin e saj për dorëheqjen, Palin citoi disa arsye, mes tyre sulmet politike të kohëve të fundit ndaj familjes së saj dhe kostos së lartë financiare të hetimeve për mundësinë e shkeljes së etikës. Zonja Palin po ashtu përmendi dëshirën për të mos e përfunduar mandatin e saj si një kandidate e gjymtuar, një politikane që cilës i ka rënë ndikimi, ngaqë ose nuk do, ose nuk mundet të kërkojë një tjetër mandat. Republikanët u çuditën nga vendimi i zonjës Palin, mes tyre edhe guvernatori i shtetit Arkansa, Mike Huckabee, i cili tha në një intervistë për televizionin FOX, se shqetësohet se një pjesë e votuesve mund të mendojnë për Palin si një dezertore. Analistët politikë thonë se vendimi i papritur i zonjës Palin ka ngritur pikëpyetje lidhur me të ardhmen e saj dhe ka rihapur debatin nga fushata presidenciale e vitit të kaluar, lidhur me çështjen në se ajo është, apo jo gati për t’u bërë zyrtare e lartë në nivel kombëtar. John Frontier është ekspert për politikën në Institutin Amerikan Enterprise në Washington. " Zonja Palin ka angazhuar kritikët, por edhe komedianët muajt e fundit, sidomos ata, që sipas pikëpamjes së saj, kanë vënë në shënjestër familjen e saj. Shumë nga përkrahësit e zonjës Palin thonë se e kuptojnë dëshirën e saj për t’u larguar nga fokusi i politikës kombëtare për një farë kohe. Analistë të tjerë thonë se vendimi i zonjës Palin për t’u larguar nga jeta politike mund t’i japë asaj kohë për ta fuqizuar imazhin e saj në sytë e publikut, që u bë objekt sulmesh gjatë fushatës presidenciale të vitit të kaluar. Gerson Moreno Raino është ekspert për politikat në Universitetin kristian Regent në Virginia Beach. Por profesor Moreno Raino thotë se zonja Palin mund të duhet të meremetojë marrëdhëniet edhe me disa prej përkrahësve të saj më besnikë, të cilët u zhgënjyen me vendimin e saj për t’u larguar nga posti i guvernatores, kur i kanë mbetur vetëm 18 muaj për ta përfunduar mandatin. Por megjithëse Sara Palin mbetet një figurë polarizuese në anketimet kombëtare të publikut, ajo vazhdon të ketë mbështetje të madhe nga republikanët konservatorë, sidomos nga grupi i të krishterëve evangjelistë. //ii